Česko-slovenská obchodná a priemyselná komora

Česko-slovenská obchodná a priemyselná komora,Názov od 1. mája 1990. Čl. I bod 54 zákona Federálneho zhromaždenia Česko-slovenskej federatívnej republiky č. 113/1990 Zb., ktorým sa mení a dopĺňa zákon č. 42/1980 Zb. o hospodárskych stykoch so zahraničím v znení zákona č. 102/1988 Zb. do 1. mája 1990 názov Československá obchodná a priemyselná komora (skratka ČSOPK; ) bola organizácia združujúca podniky, orgány a iné organizácie hospodárstva Česko-Slovenska, založená v roku 1952 ako Československá obchodná komora (skratka ČSOK;  – názov do 1. septembra 1978)Čl. I. bod 1 vyhlášky Federálneho ministerstva zahraničného obchodu č. 69/1978 Zb., ktorou sa mení vyhláška č. 103/1960 Zb. o pôsobnosti Československej obchodnej komory a jej organizácií v znení vyhlášky č. 32/1961 Zb. so sídlom v Prahe. Od roku 1971 mala oblastné riaditeľstvo v Bratislave.

Jej účelom bol rozvoj hospodárskych stykov so zahraničím, najmä so štátmi, s ktorými neboli udržiavané diplomatické styky. Sprostredkovala nadväzovanie obchodných stykov, rokovania o obchodných dohodách a medzinárodné hospodárske podujatia, organizovala domáce veľtrhy a obchodné výstavy. Do okruhu jej činností spadalo tiež poskytovanie odborných konzultácií a inej pomoci svojim členom, šírenie znalosti o hospodárstve, ekonomických podmienkach a právnych predpisoch týkajúcich sa hospodárskych stykov so zahraničím a v súvislosti s tým vydávanie a rozširovanie informatívnych a odborných publikácií, ako aj vydávanie osvedčení týkajúcich sa skutočností dôležitých v právnych vzťahoch vznikajúcich pri uskutočňovaní medzinárodného obchodu.§ 44 zákona č. 42/1980 Zb. zo dňa 10. apríla 1980 o hospodárskych stykoch so zahraničím

V súvislosti so zánikom Česko-Slovenska bola v roku 1992 rozdelená na Českú obchodnú a priemyselnú komoru a Slovenskú obchodnú a priemyselnú komoru.

 Referencie 

Kategória:Ekonomika v Česko-Slovensku
Kategória:Organizácie v Česko-Slovensku